на приложенията на ИКАО са включени в нормативната уредба на Молдова. Понастоящем CAAM работи върху прилагането на регламенти на Съюза в съответствие с разпоредбите на Споразумението за общо авиационно пространство, подписано между Европейския съюз и неговите държави членки и Република Молдова през 2012 г.
 (58)
 CAAM се нуждае от надеждни вътрешни механизми и процедури за превръщане на съществуващата правна и техническа уредба в рутинни дейности на организацията. Поради това CAAM следва да подобри своята функция за управление на качеството. Отделът за изпълнение на полетите на CAAM е въвел вътрешни процеси и процедури, които обаче не се спазват. Посещението за оценка на място от страна на Съюза посочи области, в които е необходимо подобрение, по-специално необходимостта от стриктно придържане към процедурата за издаване на свидетелство, необходимостта от по-добро проследяване на прегледа и одобрението на наръчници, както и необходимостта от засилване на задълженията за надзор на отдела за изпълнение на полетите. В областта на дейностите по лицензиране CAAM не е създал система за надзор на делегираните теоретични знания и практически изпити. В допълнение воденето на документация следва да бъде подобрено, по-специално за да се гарантира възможността за проследяване на дейностите по наблюдение.
 (59)
 Програмите за обучение, разработени от отдела за летателна годност на CAAM, не отговарят на установените съответни процедури и не са достатъчни, за да се поддържа необходимото ниво на знания, умения, компетентност и квалификации на персонала за летателна годност. Одитите или инспекциите, извършвани от отдела за летателна годност на CAAM, следва да бъдат засилени, тъй като оценката на място от страна на Съюза разкри наличието на проблеми с въздушните превозвачи на Молдова, които е трябвало да бъдат установени от собствените надзорни одити на CAAM.
 (60)
 Air Moldova, най-големият въздушен превозвач от Молдова, разполага с добре функционираща и стабилна система за управление на безопасността, която генерира полезни данни за въздушния превозвач. Системата за управление на качеството е стабилна и функционира и се нуждае само от незначителни подобрения. Висшето ръководство на дружеството познава добре тези системи и ги използва, за да открива рискове и да взема подходящи мерки за намаляване на най-големите рискове. Операциите на въздушния превозвач се подпомагат от квалифицирани техници и бази за линейно техническо обслужване с възможност за поддръжка. Организацията показа солидна и структурирана система за контрол на различните аспекти на поддържането на летателната годност. Air Moldova е разработил необходимите ръководства, които съдържат политиките и подробно описание на свързаните с тях процедури, които са одобрени от CAAM. Притежаващият свидетелство персонал е надлежно обучен на експлоатираните типове въздухоплавателни средства. При посещението за оценка на място от страна на Съюза не бяха установени сериозни недостатъци.
 (61)
 Fly Pro е товарен въздушен превозвач, който разполага със система за управление на безопасността и система за управление на качеството. При оценката на място от страна на Съюза бяха открити някои слабости на системите, които налагат подобрения. Ръководството за управление на безопасността на Fly Pro следва да бъде актуализирано в съответствие с молдовското законодателство и с международните стандарти за безопасност. По отношение на системата за управление на качеството въздушният превозвач не успя да докаже, че